Dima ke vîrusê Korona Kurdîstan de bi lezî vila bi  avûkatanê Komeleya Huqûqnasan ê seba Azadîye (OHD) û Federasyonê Komeleyanê Paştdayîşî û Huqûqî yê Keyeyanê Tepişteyan û Hukmwerdeyan ê Medî (MED-TUHAD FED)  12 zîndanê Kurdîstanî zîyaret kerdî û derheqê çimdarîyanê xo de raporêk amade kerd.
Avûkatan 12 zîndanê Amedî, Dîlokî, Xarpêtî, Agirî û Erziromî zîyaret kerdî û da zanayene ke nê zîndanî binê rîskêkê pîlî de yê.
Goreyê raporî Zîndanê Xarpêtî de ame dîyene ke lepik û maskeyî nêameyî dayene tepişteyan labelê personelan de estbî. Tepişteyan dezenfektanî waştî la îdareyê zîndanî no waştiş red kerd.
Zîndanê Amedî de zî lapik û maskeyî nêameyî dayene tepişteyan.
Zîndanê Dîlokî de zî gardîyan û leşkerî pê koman gêrenê, personelî maske û lapikî nêxebitnenê, korîdar û odayî zî nênê dezenfektekerdiş.
Rapor de ame vatene ke Zîndanê Oltu yê Erziromî de karê dezenfekteyî ame kerdene.
Avûkatan eşkera kerd ke Zîndanê Wanî û Zîndanê Patnosî yê Agirî de zî dezenfektan, maske, lapikî û hacetê pakîye nêameyî dayene tepişteyan; awe, ceyran û werde zî bi hawayêkê qîmî nênê dayene.
